G. V. Hörn, Gesctichte der Apotheken zu Bamberg. 257 



Apotecken abgeholet wirdt, nach dem Tax vnd wierdigung, 

 so wir jtziger zeit verordnet haben taxiren vnnd rechnen 

 sollen, darmit auch geferlicher weiss niemandt beschweren. 

 Vnd damit der Apotecker so woll als die Krancken hierin- 

 nen einigen schaden oder nachtheil sich nicht zu besorgen 

 haben, auch etzliche waren von Merckten zu Merckten, aufF 

 vnd abschlagen sollen vnsere Apotecker verpfiicht vnd schul- 

 dig sein, wenn sie von Nürnberg oder Frankfurt kommen, 

 den kauffzettel der waren, wie hoch, auch wie viel derselben 

 erkaufifet, vnseren geschwornen Medicis, zu weisen vnd vor- 

 zulegen, darmit so enderung jnn Tax vor zu nehmen, solches 

 mit vorwissen der Doctoren geschehe, vnnd niemandt vber 

 die billigkeit beschweret werde. 



Befhelen daraufF ernstlich, bey vermeydung vnserer hohen 

 straffe, Das vnsere Apotecker, vor sich jhre Diener, vnnd 

 zugethane, solche vnsere Ordnung, inn allen puncten vnd 

 Arfcickeln, stark, fest vnd vnuerbriichenlich halten. So wir 

 auch inn erkiindigung befinden soltten, das vnsere Apotecker 

 vor sich, jhre Diener oder zugehörige, solche Ordnung, inn 

 einem oder mehr puncten, freunntlicher oder geferlicher weis 

 übertretten würden, gegen denselben behalten wir vnns be- 

 vor, solch an Leib oder Gut, nach gelegenheit der übertret- 

 tung, vnnachleslich zu straffen. 



Vnnd wir Ernst, von Gottes gnaden zu Bamberg, behal- 

 ten vnns vnd vnseren nachkommen beuor, solche Ordnung 

 vnseres gefallens, zu minderen, zu mehren, zu bessern oder 

 gar abzuthun. Zu vrkunt mit vnserm anhangendem Secret 

 versecretirt vnnd geben jnn vnser Statt Bamberg, am Din- 

 stag den vierten Monatstag Septembris , Nach Christi vnsers 

 lieben Herrn geburt funftzehen hundert vnd im vierund- 

 achtzigisten Jare. 



Arch. d. Pharm. XII. Bda. 3. Heft. 1 7 



